open-index/open-wikipedia-markdown huggingface dataset:
Rozija Hantingtona-Vitlija

**Rozija Hantingtona-Vitlija** (; dzimusi ) ir angļu modele un aktrise.

2010. gadā bijusi viena no *[[Victoria's Secret]]* "eņģeļiem". No 2006. līdz 2010. gadam piedalījusies *Victoria's Secret Fashion Show*. 2011. gadā filmējusies "Transformeru" trešajā daļā "Transformeri 3: Mēness no otras puses" (2011). Par lomu filmā saņēmusi *CinemaCon Award*.

## Atsauces

## Ārējās saites
Girls Aloud

***Girls Aloud*** bija angļu/īru meiteņu popgrupa, bāzēta Londonā, Apvienotajā Karalistē. Grupa tika izveidota 2002. gadā ITV1 šovā **. Tās sastāvā bija Šerila Kola, Nadīna Koila, Sāra Hārdinga, Nikola Robertsa un Kimberlija Volša.

Visi grupas albumi tikuši sertificēti ar platīna disku, diviem no tiem *[[The Sound of Girls Aloud: The Greatest Hits]]* un *[[Out of Control]]* katram pārdots vairāk nekā miljons kopiju. *Girls Aloud* tika nominēta piecām BRIT balvām, 2009. gadā singls *The Promise* tika atzīts par gada labāko. 2013. gadā pēc *Ten: The Hits Tour* tūres grupa paziņoja par darbības izbeigšanu.

## Diskogrāfija
### Studijas albumi
* 2003: *[[Sound of the Underground]]*
* 2004: *[[What Will the Neighbours Say?]]*
* 2005: *[[Chemistry]]*
* 2007: *[[Tangled Up]]*
* 2008: *[[Out of Control]]*

## Ārējās saites

*
Kriņica Zdroja

**Kriņica Zdroja** () ir pilsēta Polijas dienvidos, Mazpolijas vojevodistē uz dienvidaustrumiem no Novi Sončas, Beskidos pie Slovākijas robežas. Kūrortpilsēta un ziemas sporta centrs. Daļa iedzīvotāju — lemku minoritāte.

1931. gadā pilsētā notika Pasaules čempionāts hokejā, bet 1958. un 1962. gadā — pasaules čempionāts kamaniņu sportā. Kriņica Zdroja ir poļu gleznotāja-naivista Ņikifora (*Nikifor*, 1895—1968) dzimtā pilsēta.

## Atsauces

## Ārējās saites
Ernsts Hekels

**Ernsts Heinrihs Filips Augusts Hekels** (*Ernst Heinrich Philipp August Haeckel*; dzimis , miris ) bija vācu biologs, dabaszinātnieks, ārsts, filozofs, profesors un mākslinieks. Viņš atklāja, aprakstīja un deva nosaukumus vairākiem tūkstošiem jaunu sugu, tāpat viņš ir vairāku bioloģijas jēdzienu autors, piemēram, antropogēnija, ekoloģija, cilmšūna, tips, protisti. E. Hekels popularizēja Čārlza Darvina darbu Vācijā. Tiek uzskatīts, ka viņš ar frāzi "ontoģenēze rezumē filoģenēzi" nostiprināja Antuāna Sersa radīto atkārtošanas teoriju jeb bioģenētisko likumu. Viņa vārdā nosaukti vairāki kalni, kā arī viens asteroīds.

## Ārējās saites

* Biogrāfija
Hekels

**Hekels** var būt:

* Ērihs Hekels (*Erich Heckel*; 1883-1970) — vācu mākslinieks;
* Ernsts Hekels (*Ernst Haeckel*; 1834-1919) — vācu biologs.
Ebreju kalendārs

[thumb|294x294px|"Vācijas ebreju kopienas kalendārs" 5591. gadam ([1831. gads).]]
**Ebreju kalendārs** jeb **jūdu kalendārs** ir lunāri solārais kalendārs, kas balstīts uz Saules un Mēness cikliem. Izraēlā tas ir oficiālais valsts kalendārs. Mūsdienās tas galvenokārt tiek izmantots ebreju reliģiskajās ceremonijās. Kalendārā ir noteiktas ebreju svētku dienas, ikdienas lasāmās Psalmu vietas u.c. Sākotnēji ebreju kalendāru visi jūdi lietoja ikdienas vajadzībām, taču pēc Jeruzalemes iekarošanas 63. gadā p.m.ē. ebreji kā galveno kalendāru lietoja imperatora noteikto civilo kalendāru.

Ebreju kalendārs ir dažāda garuma, tiek atkārtots 19 gadus ilgais cikls. Garie gadi ir 3., 6., 8., 11., 14., 17. un 19.gads. Īsajos gados 353, 354 vai 355 dienas, bet garajos gados 383, 384 vai 385 dienas. 5771. gads pēc ebreju kalendāra sākās  un beidzās . 5772. gads pēc ebreju kalendāra sākās  un beidzās .

## Atsauces

## Ārējās saites
Skrillex

**Sonijs Džons Mūrs** (, dzimis ), plašāk pazīstams ar pseidonīmu ***Skrillex***, ir amerikāņu elektroniskās mūzikas mūziķis, dīdžejs un dziedātājs.

Mūrs ir bijušais grupas *[[From First to Last]]* līderis. 2007. gada rudenī viņš devās savā pirmajā tūrē *Team Sleep Tour* kā solomūziķis kopā ar *[[Team Sleep]]*, *[[Strata]]* un *Monster in the Machine*. Pēc jaunās grupas sastāva savākšanas viņš apceļoja Ziemeļameriku *Alternative Press Tour* ietvaros, atbalstot grupas *[[All Time Low]]* un *The Rocket Summer*. 2008. gadā Mūrs kopā ar producentu Noa Šeinu uzsāka debijas albuma *Bells* ierakstīšanu. Mūrs veiksmīgi ir remiksējis *[[Lady Gaga]]*, *[[Benijs Benasi|Benny Benassi]]*, *[[Bruno Mars]]* un citu mūziķu hitus. Sadarbojies ar grupām *[[Kaskade]], DubKill* un *[[Korn]]*. 2011. gadā viņu nominēja ''Grammy'' balvai piecās kategorijās, tajā skaitā arī kategorijā "Labākais jaunais izpildītājs".

## Atsauces

## Ārējās saites
*
Raiena

**Raiena** var būt:

* Eimija Raiena (*Amy Ryan*; dzimusi 1968. gadā) — amerikāņu aktrise;
* Mega Raiena (*Meg Ryan*; dzimusi 1961. gadā) — amerikāņu aktrise.
Ryan

***Ryan*** () ir īru cilmes personvārds (priekšvārds un uzvārds). *Ryan* var būt:

* Raiana — personvārds sieviešu dzimtē;
* Raians — personvārds vīriešu dzimtē;
* Raiena — personvārds sieviešu dzimtē.
Dzintari (stacija)

**Dzintari** ir dzelzceļa pieturas punkts Jūrmalā, līnijā Torņakalns—Tukums II. Dzintaros pietur visi Tukuma virziena elektrovilcieni (izņemot rīta ekspresreisu no Tukuma).  uzsākta stacijas modernizācija. 2015. gada 4. decembrī jaunās paaugstinātās platformas nodotas pagaidu ekspluatācijā.
Stacijā biļešu kase ir slēgta.

## Vēsture
thumb|left|200px|Stacija "Edinburga II" pirms 1929. gada.
Dzintaru stacija atvērta reizē ar Tukuma dzelzceļa atklāšanu 1877. gadā. Sākumā tā saucās Edinburga, par godu Edinburgas hercogienei Marijai, kas bija Krievijas ķeizara Aleksandra II meita. 1907. gadā pārdēvēta par Edinburgu II, jo starp to un Bulduriem tika ierīkota papildu pietura Edinburga I (vēlāk tā pārdēvēta par Avotiem). Par Dzintariem stacija saucas no 1929. gada. 1964. gadā, likvidējot Avotu pieturu, Dzintari pārvietoti nedaudz Rīgas virzienā. Tagadējā stacijas ēka uzbūvēta 1980. gadā.

1976. gada 15. jūlijā pāri stacijas sliežu ceļiem tika atvērts dzelzsbetona pārvads.

## Attēlu galerijas

### Stacija pirms modernizācijas

Attēls:Dzintaru stacija 22.JPG|Dzintaru stacijas ēka
Attēls:Dzintaru stacija 20.JPG|Viadukts pie Dzintaru stacijas
Attēls:ER2-1310 Dzintaru stacijā.JPG|Elektrovilciens ER-1310 atiet no Dzintaru stacijas
Attēls:Dzintaru stacija 23.JPG|Sliežu ceļi Rīgas virzienā
Attēls:Dzintaru stacija 11.JPG|Sliežu ceļi Tukuma virzienā
Attēls:ER2-964 Dzintaru stacijā 2.JPG|Elektrovilciens ER2-964 atiet no Dzintaru stacijas
Attēls:Dzintaru stacija 24.JPG|Dzintaru stacija, skatoties no ceļa pārvada
Attēls:Dzintaru stacija 21.JPG|Dzintaru stacijas atrašanās vieta pirms 1964. gada


### Stacija pēc modernizācijas

Attēls:Dzintaru stacijas ēka 2016. gadā.jpg|Dzintaru stacijas ēka 2016. gadā
File:Sliežu ceļi Dzintaros.jpg|Sliežu ceļi Rīgas virzienā
File:Sliežu ceļi Dzintaros (2).jpg|Sliežu ceļi Tukuma virzienā
Attēls:Dzintaru stacijas Rīgas virziena perons.jpg|Dzintaru stacijas perons(Rīgas virzienā)
Attēls:Dzintaru stacijas norāde.jpg|Dzintaru stacijas norāde
Attēls:Dzintaru eeka.jpg|Dzintaru stacijas ēka
Attēls:Dzintaru stacijas Tukuma virziena perons.jpg|Dzintaru stacijas perons(Tukuma virzienā)
Attēls:Dzintaru stacijas uzgaidāmā telpa.jpg|Dzintaru stacijas ēkas uzgaidāmā telpa
Attēls: Dzintaru stacijas kases.jpg|Dzintaru stacijas kases


## Atsauces
Antropovas ciems

**Antropovas ciems** bija Rēzeknes rajona administratīvi teritoriāla vienība tā dienvidrietumos. 1945. gada 2. novembrī Rēzeknes apriņķa Kaunatas pagastā izveidoja Antropovas ciema padomi. 1949. gada 31. decembrī, pēc pagasta likvidēšanas, ciemu iekļāva Rēzeknes rajonā. Ciemu likvidēja 1954. gada 14. jūnijā, tā teritoriju pievienojot Dubuļu ciemam.

## Atsauces
Landrāts

**Landrāts** ( — 'zemes padomnieks' vai 'zemes padome') var būt:

* Landrāts (Vācija), Vācijas Federatīvās Republikas apriņķa augstākā amatpersona
* Landrāts (Šveice), atsevišķu Šveices kantonu parlamentu nosaukums

## Agrākos laikos
* Vidzemes Landrātu kolēģijas loceklis
* Piltenes apgabala landrātu kolēģijas loceklis
* Landrāts (Bavārija), apriņķu pārstāvniecības nosaukums Bavārijas karalistē
* Landrāts (Pomerānija), kārtu pārstāvniecības nosaukums Pomerānijas zemē
Bešaukas ciems

**Bešaukas ciems** bija Rēzeknes rajona administratīvi teritoriāla vienība tā vidienē. 1945. gada 2. novembrī Rēzeknes apriņķa Rēznas pagastā izveidoja Bešaukas ciema padomi. 1949. gada 31. decembrī pēc pagasta likvidēšanas ciemu iekļāva Rēzeknes rajonā. Ciemu likvidēja 1954. gada 14. jūnijā, kolhoza «Druva» teritoriju iekļaujot Lendžu ciemā, Molotova kolhoza teritoriju — Ozolaines ciemā, bet kolhoza «Blāzma» teritoriju — Griškānu ciemā.

## Atsauces
Mega Raiena

**Margereta Mērija Emilija Ena Raiena** (; dzimusi ) ir amerikāņu aktrise un producente.

Aktrises karjeru uzsākusi 1981. gadā ar dažādām mazām lomām. 1980. gadu vidū sākusi filmēties vairākās finansiāli veiksmīgās filmās kā otrā plāna aktrise, savukārt ar lomu 1989. gada romantiskajā komēdijā "Kad Harijs satika Salliju" kļuva plašāk pazīstama un tika nominēta Zelta globusa balvai. Pēc tam filmējās vairākās romantiskajās filmās, tai skaitā "Bezmiegs Sietlā" (1993), "Franču skūpsts" (1995), "Mīlestības atkarība" (1997), "Eņģeļu pilsēta" (1998), "Tev pienācis pasts" (1998) un "Griezumā" (2003).

## Filmogrāfija

## Ārējās saites
Jans Kohanovskis

**Jans Kohanovskis** (; dzimis 1530. gadā, miris ) bija poļu renesanses laika dzejnieks.

Dzimis 1530. gadā. Četrpadsmit gadu vecumā sāka studijas Krakovā. Vēlāk studēja Kēnigsbergā un Padujā. Ceļoja arī uz Franciju, kur tikās ar Pjēru de Ronsāru. 1559. gadā atgriezās Polijā, kur strādāja Sigismunda II Augusta galmā. Atbalstīja Henrika Valuā ievēlēšanu par Polijas karali, pēc tā došanās atpakaļ uz Franciju attālinājās no galma lietām. Apmetās netālu no dzimtās vietas Čarnolasu ciemā. Miris ar sirdstrieku 1584. gadā.

Pazīstamākais Kohanovska darbs ir viņa dzejoļu cikls "Lamentācijas" (*Treny*, 1580) - 19 dzejojumi saistībā ar Kohanovska divarpus gadus vecās meitiņas Uršulas nāvi. Ciklu 1995. gadā angliski atdzejoja Nobela prēmijas laureāts, īru dzejnieks Šeimuss Hīnijs.

## Ārējās saites

* Kohanovska "Lamentācijas" ''project Gutenberg''
Bumbišķu ciems

**Bumbišķu ciems** bija Rēzeknes rajona administratīvi teritoriāla vienība tā vidienē. 1945. gada 2. novembrī Rēzeknes apriņķa Ozolaines pagastā izveidoja Bumbišķu ciema padomi. 1949. gada 31. decembrī pēc pagasta likvidēšanas ciemu iekļāva Rēzeknes rajonā.

1966. gada 27. maijā Bumbišķu ciemam pievienoja likvidēto Rečinas ciemu.

Ciemu likvidēja 1971. gada 16. martā, teritoriju pievienojot Černajas, Ozolaines un Špēļu ciemiem.

## Atsauces
Ziyuan 3

**Ziyuan 3** jeb **ZY-3** ir Ķīnas civilais Zemes novērošanas pavadonis stereokartēšanai, kas palaists 2012. gadā Ķīnas Zemes un resursu ministrijas vajadzībām.

Pavadoni izgatavoja Ķīnas Kosmosa tehnoloģiju akadēmija, bet instrumentus — trīs augstas izšķirtspējas kameras — piegādāja Šeņjanas Optikas, precīzās mašinērijas un fizikas institūts. Viena kamera paredzēta Zemes virsmas uzņemšanai ar izšķirtspēju 2,5 m, bet divas citas vērstas 22 grādu leņķī tai priekšā un aizmugurē ar spektrālo izšķirtspēju 4,0 m. Bez šīm trijām kamerām pavadonī uzstādīts infrasarkanais multispektrālais spektrometrs ar izšķirtspēju 6,0 m. Kosmiskais aparāts paredzēts resursu, zemes izmantošanas un ekoloģiskās situācijas novērošanai, kā arī pilsētu plānošanai.

## Lidojuma gaita
*Ziyuan 3* tika palaists  03:17 UTC ar nesējraķeti Chang Zheng 4B no Taijuaņas pavadoņu palaišanas centra Ķīnas vidienē. Kopā ar to palaida mikropavadoni VesselSat2.

30. jūlijā, pēc testēšanas pabeigšanas, pavadonis oficiāli tika nodots pasūtītājam Ķīnas Zemes un resursu ministrijai.

## Atsauces

## Ārējās saites
* Ziyuan 3 
* ZY 3A, 3B Gunter Dirk Kreb
Janopoles ciems

**Janopoles ciems** bija Rēzeknes rajona administratīvi teritoriāla vienība tā vidienē. 1945. gada 2. novembrī Rēzeknes apriņķa Rēznas pagastā izveidoja Janopoles ciema padomi. 1949. gada 31. decembrī, pēc pagasta likvidēšanas, ciemu iekļāva Rēzeknes rajonā.

1954. gada 14. jūnijā Janopoles ciemam pievienoja likvidēto Sprūževas ciemu. 1963. gada 12. jūnijā kolhoza «Boļševiks» teritoriju pievienoja Griškānu ciemam.

Ciemu likvidēja 1975. gada 14. martā, tā teritoriju pievienojot Griškānu ciemam.

## Atsauces
Anmary

**Linda Dinsberga** (dzimusi **Linda Amantova** ), plašāk pazīstama ar skatuves vārdu ***Anmary***, ir Latvijas dziedātāja un vokālā pedagoģe. 

## Biogrāfija
Izglītību ieguvusi Gulbenes bērnu mūzikas skolā, Jāņa Ivanova Rēzeknes mūzikas koledžā, Jāzepa Vītola Latvijas Mūzikas akadēmijā un Rīgas Pedagoģijas un Izglītības vadības augstskolā. Gulbenē un Rēzeknē apguvusi klavierspēli.

Viņa ir strādājusi kā vokālā pedagoģe gan dažādos TV šovos, gan vairākās popmūzikas studijās, tai skaitā AMPS, "Dzirnas". 2003. gadā piedalījusies TV šovā "Talantu Fabrika 2", kurā ieguva 2. vietu, zaudējot vienīgi *Snake*. Piedalījusies mūzikla "Vestsaidas stāsts" uzņemšanā, atveidojusi Karlitu. 2008. gadā piedalījusies TV3 šovā "Koru Kari 1" Arņa Medņa vadītajā Rīgas korī. Grupas *Policistas* sastāvā piedalījusies 2009. gada Eirodziesmā ar dziesmu *In Love We Trust* un ieguva 11. vietu pusfinālā, tādējādi nekvalificējoties finālam.

2012. gada Eirodziesmas pusfinālam kvalificējās *Anmary* izpildītā dziesma *[[Beautiful Song]]*. Finālā viņa guva uzvaru, tādējādi kļūstot par Latvijas pārstāvi 2012. gada Eirovīzijas dziesmu konkursā Baku, Azerbaidžānā. *Anmary* kļuva par trešo sievieti pēc Marijas Naumovas un Aijas Andrejevas (Aishas), kas uzvarējusi Eirodziesmā. Eirovīzijas pusfinālā Baku viņa ierindojās 16. vietā ar 17 punktiem.

*Anmary* piedalījusies dažādos muzikālos projektos - koncertos, koncertuzvedumos, atveidojusi Mātes lomu Jāņa Lūsēna un Māras Zālītes rokoperā "Kaupēn, mans mīļais", duetā ar Uģi Rozi dziedājusi Jāņa Lūsēna muzikālajā apvienībā "Promenāde", sadarbojusies ar daudziem Latvijas mūziķiem, 2021. gadā kā Saulesmeita piedalījās TV3 šovā "Balss Maskā".

## Minialbums "Laidies ar mani"

2022. gada 9. augustā pēc ilgākas pauzes solodarbībā *Anmary* pie klausītājiem atgriezās ar jaunām oriģināldziesmām, minialbumu "Laidies ar mani" un tituldziesmas video. 

Minialbuma tituldziesmas “Laidies ar mani” mūzikas autori ir *Anmary* un Juris Ludženieks, viņš ir arī singla producents. Dziesmas vārdus sarakstījusi *Anmary,* tās tapšanā piedalījies ģitārists Jānis Griķis. Dziesmas videoklips tapis sadarbībā ar “Mūzikas Video Kanālu”, tā režisors ir Jānis Štāls, producents Igors Linga. Minialbumā “Laidies ar mani” iekļautas četras dziesmas – “Laidies ar mani”, “Tik tev tiek”, “Tu man prātu jauc” un duetā ar Mārtiņu Strodu iedziedātā “Nakts mums”. *Anmary* ir visu dziesmu vārdu autore, kā arī palīdzējusi mūzikas un dziesmu aranžējumu izveidē. Dziesmu mūzikas autors un producents ir Juris Ludženieks. Dziesmas *mix* un *master* – “JL ierakstu studija”.  Šīs dziesmas iecerētas priekšvēstnesis 2023. gada pavasarī plānotajam pilnapjoma albumam.

## Atsauces

## Ārējās saites
* 
* 
*
Amantova

**Amantova** (; vīriešu dzimtē Amantovs (*Амантов*)) ir krievu cilmes uzvārds. Cilvēki ar šo uzvārdu:

* *[[Anmary]]* (īstajā vārdā Linda Dinsberga, pirms tam Amantova; 1980) — Latvijas dziedātāja un vokālā pedagoģe;
* Ingrīda Priedniece (iepriekš Ingrīda Amantova, 1960) — bijusī latviešu kamaniņu braucēja, trenere, Murjāņu sporta ģimnāzijas direktore un politiķe.
Mežāres ciems (Rēzeknes rajons)

**Mežāres ciems** bija Rēzeknes rajona administratīvi teritoriāla vienība tā rietumos. 1945. gada 2. novembrī Rēzeknes apriņķa Makašēnu pagastā izveidoja Mežāres ciema padomi. 1949. gada 31. decembrī, pēc pagasta likvidēšanas, ciemu iekļāva Rēzeknes rajonā.

1960. gada 7. jūlijā padomju saimniecības «Rēzekne» teritoriju pievienoja Vērēmu ciemam. 1971. gada 16. martā daļa padomju saimniecības «Sovetskaja Latvija» teritorijas tika pievienota Slabadas ciemam.

Ciemu likvidēja 1975. gada 14. martā, tā teritoriju pievienojot Audriņu ciemam.

## Atsauces
Mad Show Boys

***Mad Show Boys*** ir latviešu mūzikas grupa.

Tās sastāvā ir Garijs Poļskis (grupas līderis un visu dziesmu autors), Leonids Šprots (otrais solists no 2019);  Anžela Serkeviča (solists no 2013);  Santa Savicka-Drozdova (solists no 2019);  Mārtiņš Kits (solists dziesmās latviešu valodā), Andris Lapiņš , Aldis Zaļūksnis (pazīstams arī kā *Midis*), Jānis Vaišļa, Aleksandrs Veselovs (pazīstams arī kā Buntars Īsulis) un Misters X. Grupa 2011. gadā izdeva albumu "*Включите улыбальнички!" (“Ieslēdziet smaidus!”).*

2012. gadā piedalās Eirodziesmā ar dziesmu *Music Thief*, kuras autors ir pašas grupas idejas autors G. Poļskis. Grupas dalībnieks J. Vaišļa pārstāvēja Latviju 2008. gada Eirovīzijas dziesmu konkursā grupas *[[Pirates of the Sea]]* sastāvā, ar ko tika iegūta 12. vieta finālā.

2014. gadā piedalījās Dziesmā ar dziesmu *I Need a Soul-Twin*.

## Diskogrāfija
* *Включите улыбальнички!* (2011)
* *Sorry for Bad English!* (2013)
* *Эпидемия добра* (2015)
* *Romantika* (2016) 
* *Чудо из ниоткуда (2020)*
* Классный день календаря (2024)

## Atsauces

## Ārējās saites
*Grupas oficiālā mājaslapa
*Youtube
*TikTok https://www.tiktok.com/@madshowboys?lang=ru-RU
*VKontakte  https://vk.com/madshowboys
*
Pērle

[thumbnail|200px|Pērļu [kaklarota]]
**Pērle** ir ciets, apaļas vai gandrīz apaļas formas pusdārgakmens, kuru dabā veido gliemenes, ar perlamutru noklājot smilšu graudiņu vai citu svešķermeni, kas nonāk gliemežvākos. Līdz 18. gadsimtam tika uzskatīts, ka pērles ir gliemeņu olas. Lielākā daļa no iegūtajām pērlēm tiek izmantota rotaslietu izgatavošanā. Pēc ķīmiskā sastāva pērles galvenokārt veido kalcija karbonāts (CaCO3). Saldūdeņos pērles galvenokārt iegūst no dižgliemenēm, bet jūrās — no *[[Pteriidae]]* dzimtas gliemenēm. Tropisko apgabalu lagūnās *Pteriidae* dzimtas gliemenes pat tiek speciāli kultivētas.
Vironia

**Vironia** ir Rīgā dibināta igauņu studentu korporācija. Tās devīze ir:*Uhisus, kindlus, ausus* (). Tās nosaukums, tulkojumā no latīņu valodas, nozīmē: Viruzeme. Organizācija šobrīd darbojas Tartu un Tallinā.

## Vēsture
Korporācijas organizēšana aizsākās jau 19.gs. beigās, kad Rīgas politehniskā institūta igauņu tautības studentiem radās doma par kādas ciešākas apvienības radīšanu. 1897. gadā tika ievēlētas pirmās amatpersonas. 1900. gadā uzņemta Rīgas šaržēto konventā un līdz ar to arī šis gads tiek uzskatīts par korporācijas oficiālo dibināšanas datumu. 1915. gadā piedalījās Igaunijas korporāciju apvienības (EKL- *Eesti Korporatsionide Liit*) dibināšanā. Tā paša gada rudenī kopā ar RPI evakuējas uz Maskavu kur turpināja darbību. Līdz Pirmajam pasaules karam korporācija noslēdza draudzības līgumus (karteļus) ar latviešu studentu korporācijām Seloniju un Talaviju, kā arī ar krievu Fraternitas Arctica. 1933. gadā tāds pats līgums tika noslēgts ar poļu Veletia.

1918. gada rudenī korporācija mēģināja atjaunot darbību Rīgā, pie vācu okupācijas iestāžu izveidotās Baltijas Tehniskās augstskolas. Tā paša gada novembrī visa darbība Rīgā tika pārtraukta un konventa locekļi devās uz Igauniju, lai piedalītos Neatkarības karā. No 1920. gada rudens Vironia darbojās Tērbatā. Pēc Tallinas Tehniskās augstskolas dibināšanas 1936. gadā tika izveidota korporācijas filiāle arī Tallinā. Pēc Igaunijas okupācijas 1940. gadā  korporācija tika slēgta. Darbība netika atjaunota arī vācu okupācijas gados, lai gan viroņi turpināja pulcēties neoficiāli.

1945. gadā korporācija atjaunoja savu darbību bēgļu nometnēs Vācijā un Zviedrijā. Trimdas gados darbojās Vironias kopas Lielbritānijā, Kanādā, ASV un Austrālijā. Globālais prezidijs atradās Toronto, Kanādā. 

1989. gada februārī tā atjaunoja savu darbību Tallinā, tā paša gada septembrī arī Tērbatā. 
2009. gadā globālais prezidijs joprojām atradās Toronto.

## Biedri
Korporācija uzņem igauņu tautības studentus. Igaunijas Neatkarības karā krituši 6 viroņi. 30 par varonību, apbalvoti ar Igaunijas Brīvības krustu. Otrā pasaules kara beigās bēgļu gaitās uz rietumiem dodas 190 viroņi. 2009. gadā korporācijas rindās visā pasaulē bija 530 biedri. Pazīstamākie biedri: ģenerālis Gustavs Jonsons, Tērbatas universitātes rektors Hugo Rihards Kaho, Valsts prezidents Juhans Kuks, arhitekts Edgars Johaness Kūsiks.
thumb|right|Korporācijas Vironia biedri svinīgā gājienā Tallinā. (2015.g.)

## Ārējās saites
* Vironias mājas lapa

## Atsauces
Marguču ciems

**Marguču ciems** bija Rēzeknes rajona administratīvi teritoriāla vienība tā dienvidaustrumos. 1945. gada 2. novembrī Rēzeknes apriņķa Kaunatas pagastā izveidoja Marguču ciema padomi. 1949. gada 31. decembrī pēc pagasta likvidēšanas ciemu iekļāva Rēzeknes rajonā.

1954. gada 14. jūnijā Marguču ciemam pievienoja likvidēto Matuļu ciemu.

Ciemu likvidēja 1956. gada 26. oktobrī, tā teritoriju pievienojot Kaunatas ciemam.

## Atsauces
Rečinas ciems

**Rečinas ciems** bija Rēzeknes rajona administratīvi teritoriāla vienība tā vidienē. 1945. gada 2. novembrī Rēzeknes apriņķa Rēznas pagastā izveidoja Rečinas ciema padomi. 1949. gada 31. decembrī pēc pagasta likvidēšanas ciemu iekļāva Rēzeknes rajonā.

1954. gada 14. jūnijā Rečinas ciemam pievienoja likvidēto Ismeru ciemu. 1960. gada 7. jūlijā Višu un Rečinas ciemu padomju saimniecības «Draudzība» teritoriju pievienoja Černajas ciemam.

Ciemu likvidēja 1966. gada 27. maijā, tā teritoriju pievienojot Bumbišķu ciemam.

## Atsauces
Čulku ciems

**Čulku ciems** bija administratīvi teritoriāla vienība Maltas un Rēzeknes rajonos. 1945. gada 2. novembrī Rēzeknes apriņķa Ružinas pagastā izveidoja Čulku ciema padomi. 1949. gada 31. decembrī pēc pagasta likvidēšanas ciemu iekļāva Maltas rajonā. 1959. gada 11. novembrī pēc Maltas rajona likvidēšanas Čulku ciemu iekļāva Rēzeknes rajonā.

1954. gada 14. jūnijā Čulku ciemam pievienoja likvidēto Timošišku ciemu. 1963. gada 12. jūnijā kolhoza «Oktjabrj» 1., 2., 3. un 4. brigādes teritorijas pievienoja Feimaņu ciemam.

Ciemu likvidēja 1975. gada 14. martā, tā teritoriju pievienojot Silmalas ciemam.

## Atsauces
Pensakolas kalni

**Pensakolas kalni** () ir ap 450 km garš kalnu masīvs Antarktīdā, Karalienes Elizabetes Zemē. Stiepjas ziemeļaustrumu—dienvidrietumu virzienā un atdala Polāro plato no Rietumantarktīdas ledus vairoga. Sastāv no vairākām atsevišķām kalnu grēdām (no ziemeļiem uz dienvidiem): Argentīnas grēda, Forestala grēda, Dufeka masīvs, Kordinera smailes, Neptūna grēda, Patuksentas grēda, Rembo nunataki un Pekoras krauja. Augstākā virsotne ir Makina kalns (2135 m) Patuksentas grēdā. Caur Pensakolas kalnu grēdām no Polāra plato noplūst Suportforsa glečers un Faundeišena ledus straume, kas baro Filhnera un Ronnes šelfa ledājus.

Kalnus 1956. gada 13. janvārī atklāja un no gaisa nofotografēja ASV Kara flotes operācijas Highjump transkontinentālā pārlidojuma laikā. Nosaukti par godu ASV Kara flotes Pensakolas bāzei Floridā, kas devusi lielu ieguldījumu flotes lidotāju apmācībā.

Pirmoreiz detāli pētīta 1965./1966. gada sezonā, kad tika ierīkota Neptunas sezonālā nometne* (Camp Neptune)*, kas tika izmantota par bāzi kalnu masīva topogrāfiskajai un ģeoloģiskajai izpētei.

## Atsauces
Šekltona grēda

**Šekltona grēda** () ir ap 160 km garš kalnu masīvs Antarktīdā. Stiepjas austrumu—rietumu virzienā Kotsu Zemē Filhnera šelfa ledāja dienvidaustrumu malā starp Slesora un Rikoveri glečeriem. Sastāv no vairākām atsevišķām kalnu grēdām un nunatakiem. Augstākā virsotne ir Holmsa kalns (1875 m).

Kalnus pirmie, iespējams, no gaisa novēroja Antarktīdas Pola ekspedīcija 1955. gada decembrī. Grēdu no gaisa nofotografēja Sadraudzības Transantarktiskā ekspedīcija 1956. gada 6. februārī un uzmērīja tās rietumu galu 1957. gada oktobrī. Nosaukta par godu britu polārpētniekam Ernestam Šekltonam (nosaukums “Šekltona kalns” sākotnēji tika attiecināts uz grēdas izpētīto daļu starp 22°00'W un 30°30'W).

## Atsauces

## Ārējās saites
Majori (stacija)

**Majori** ir dzelzceļa pieturas punkts Jūrmalā, līnijā Torņakalns—Tukums II. Majoros pietur visi Tukuma virziena elektrovilcieni.

2015. gada septembrī stacijā uzsākti modernizācijas darbi.
Stacijā darbojas biļešu kase.

## Vēsture
Majoru stacija (toreiz Majorenhofa) atvērta reizē ar Tukuma dzelzceļa atklāšanu 1877. gadā (būvniecības laikā neilgi bijusi līnijas galastacija ar pārmijām un rampu). Otrs sliežu ceļš izbūvēts līdz 1907. gadam, paplašinot Lielupes krasta uzbērumu. No 1919. gada stacija tiek saukta par Majoriem. Stacijas ēka bijusi no koka, tā nojaukta 1992. gadā un uzbūvēta jauna mūra ēka. 

## Attēlu galerija

Attēls:Majoru stacija 17.JPG|Majoru stacijas ēka 2009. gadā
File:Sliežu ceļi Majoros.jpg|Sliežu ceļi Tukuma virzienā
File:Sliežu ceļi Majoros (2).jpg|Sliežu ceļi Rīgas virzienā
Attēls:ER2-1300 Majoru stacijā.JPG|Elektrovilciens ER2-1300 pienāk Majoru stacijā
Attēls:Majoru stacija 20.JPG|Pasažieri uz Majoru stacijas perona
Attēls:Majoru stacija 15.JPG|Elektrovilciens atiet no Majoru stacijas uz Rīgu (priekšplānā Lielupe)
Attēls:ER2-1342 Majoru stacijā 2.JPG|Elektrovilciens ER2-1342 Majoru stacijā
Attēls:Majoru stacija 5.JPG|Sliežu ceļi Tukuma virzienā
Attēls:Majoru stacija 19.JPG|Majoru stacijas uzgaidāmās telpas
Attēls:Majoru stacija 6.JPG|Majoru stacijas sliežu ceļi un peroni
Attēls:Majoru stacija 10.JPG|Elektrovilciens Majoru stacijā


### Vēsturiski attēli

Attēls:Majoru dzelzceļa stacija 19. gadsimts.jpg|Majoru dzelzceļa stacija, 19. gadsimta beigas
Attēls:20040524 majori.jpg|Majoru stacija 20. gadsimta sākumā


## Atsauces
Čelsija Klintone

**Čelsija Klintone** (; dzimusi ) ir amerikāņu žurnāliste un filantrope. Viņa ir vienīgais bērns bijušā ASV prezidenta Billa Klintona un bijušās ASV valsts sekretāres Hilarijas Klintones ģimenē.

Izglītību ieguvusi Stenforda Universitātē, Oksfordas Universitātes koledžā (*University College, Oxford*), *Columbia Mailman School of Public Health* un *Robert F. Wagner Graduate School of Public Service*. Pašlaik Č. Klintone ir *[[NBC News]]* speciālā korespondente. Tāpat strādājusi *Avenue Capital Group* uzņēmumā.

## Ārējās saites
Aldis Kalniņš

**Aldis Kalniņš** (dzimis ) ir latviešu humorists. Spēlējis tādos televīzijas humora šovos kā "Brīnumzeme", "Savādi gan" un "Ak, kungs". 2011. gadā apgāds "Zvaigze ABC" izdeva komiķa paša zīmētu un sacerētu grāmatu "Zili brīnumi". 2011. gada beigās viņš atgriezās televīzijā kā telekompānijas LNT horoskopu šova "Runā ar zvaigznēm" vadītājs.

## Atsauces

## Ārējās saites
* Alda Kalniņa blogs
Neptuna

**Neptuna** () bija ASV vasaras lauka pētniecības nometne Antarktīdā. Izveidota kā ārkārtas patvērums 1963. gada novembrī Pensakolas kalnu Neptūna grēdā, pēc kuras arī nosaukta. Par vasaras pētniecības nometni izveidota 1965. gada 26. oktobrī. Nometne sastāvēja no četrām *Jamesway* barakām. Pētījumu programmas iekļāva ģeoloģisko kartēšanu, ģeofiziku, ģeodēziju, paleobotāniku, paleosedimentoloģiju un entomoloģiju.

## Atsauces
Milošs Ržīha

**Milošs Ržīha** (; dzimis , miris ) bija čehu hokejists, vēlāk treneris. Kā galvenais treneris strādājis ar dažādiem Čehijas Ekstralīgas, Slovākijas Ekstralīgas un Kontinentālās hokeja līgas klubiem. No 2018. līdz 2020. gadam vadījis arī Čehijas izlasi.

## Spēlētāja karjera
Savu profesionālā spēlētāja karjeru Ržīha uzsāka 1979. gadā, kad aizvadīja sezonu Čehoslovākijas hokeja līgas klubā Jihlavas "Dukla". No 1980. līdz 1983. gadam spēlēja citā līgas klubā HC Vitkovice, pēc 1982.—83. sezonas beigām tiekot izvēlēts arī 1983. gada NHL draftā. Karjeru Ržīha turpināja HC Zlīnas vienībā, taču noslēdz to jau 29 gadu vecumā, pēc 1986.—87. sezonas, kuru Milošs aizvadīja Brno "Kometa" rindās.

## Trenera karjera
Trenera karjeru Ržīha uzsāka 1993.—94. sezonā, strādājot kā viens no HC Zlīnas treneriem. No 1996. līdz 1999. gadam Ržīha bija Čehijas Ekstralīgas kluba HC Pardubice galvenais treneris. Pie pirmās godalgas trenera arodā Ržīha tika 2001.—02. sezonā, kad aizveda Bratislavas "Slovan" līdz uzvarai Slovākijas Ekstralīgā, šo sasniegumu atkārtojot arī 2004.—05. sezonā. No 2002. līdz 2004. gadam Milošs trenēja Pardubices hokejistus, 2002.—03. sezonā kopā ar komandu izcīnot līgas vicečempiones titulu.

2005.—06. sezonā Ržīha uzsāka darbu kā Krievijas Superlīgas kluba Voskresenskas "Himik" galvenais treneris, taču darbā noturējās vien sezonu. No 2006. līdz 2008. gadam trenēja Pardubici, 2007.—08. sezonas gaitā uzsākot darbu kā Maskavas "Spartak" galvenais treneris. 2010.—11. sezonā Ržīha tika atlaists, taču nepilnu nedēļu vēlāk kļuva par Mitišču "Atlant" galveno treneri.

2011. gada vasarā Ržīha kļuva par Sanktpēterburgas SKA galveno treneri, amatu pildot līdz pat 2012. gada 25. novembrim, kad, neskatoties uz to, ka SKA tobrīd bija konferences līdervienība, no amata tika atlaists. Vēlāk strādāja ar HC Pardubice, Omskas "Avangard" un Bratislavas "Slovan".

2018. gada jūnijā tika apstiprināts par Čehijas izlases galveno treneri.

## Atsauces

## Ārējās saites
Empedokls

**Empedokls no Akragām** (*Ἐμπεδοκλῆς ὁ Ακράγας*; 483.–423. gads p.m.ē.) bija Senās Grieķijas filozofs, politiķis un ārsts. Dzīvojis un darbojies sengrieķu kolonijā Akragās, Sicīlijas dienvidrietumu piekrastē. Empedokla filozofija ir balstīta uz četriem pamatelementiem: zemi, ūdeni, gaisu un uguni. Pitagoriešu skolas ietekmē atbalstījis teoriju par reinkarnāciju. Tiek uzskatīts, ka Empedokls ir pēdējais no Senās Grieķijas filozofiem, kas savus darbus rakstījis dzejā. Pēc izcelsmes aristokrāts. Viņa tēvs Metons piedalījies Akragu tirāna gāšanā. Arī Empedokls aktīvi piedalījies politikā un aizstāvējis demokrātiju. Miris ap 423. g.p.m.ē., veicot pašnāvību — ielecot Etnas vulkāna krāterī.

## Ārējās saites
INSERM

**Nacionālais veselības un medicīnas pētniecības institūts** (, **INSERM**) ir 1964. gadā dibināta Francijas Republikas Veselības ministrijas un Zinātnes ministrijas kopīgi uzturēta pētniecības un attīstības organizācija, kas ietver daudzas laboratorijas.

## Misija
* Fundamentālie (bāzes) pētījumi,
* klīniskie pētījumi,
* diagnostika un ārstēšana,
* sabiedrības veselība.

## Lokalizācija
85% no pētnieciskajām laboratorijām atrodas Francijas universitāšu klīnikās vai vēža pētniecības centros. Pārējās ir integrētas CNRS (*Centre national de la recherche scientifique* - Nacionālajā zinātniskās pētniecības centrā), Pastēra institūtos (*Institute Pasteur*) vai Kirī institūtā (*Institut Curie*).

## Statistika
* 360 INSERM laboratorijas
* 24 pētniecības klīnikas (CIC)
* 13 000 līdzstrādnieku (6500 pamatdarbā)
* 400 uzņēmumi (*entreprises partenaires de l'Inserm*)
* 1000 līgumi ar ražotājiem
* 60 nodibinājumi

## Ārējās saites
* INSERM mājas lapa
Evarists

**Pāvests Svētais Evarists** (; dzimis 1. gadsimtā, miris aptuveni 107. gadā), bija piektais Romas bīskaps no 99. līdz 107. gadam vai no 99. līdz 108. gadam un līdz ar to katolisma tradīcijā tiek uzskatīts par vienu no Romas pāvestiem. Par viņa dzīvi ir zināms ļoti maz, tiek uzskatīts, ka viņš ir cēlies no hellēniskā jūdaisma ģimenes.

## Ārējās saites
* ''Catholic.org'' profils
Thundertale

***Thundertale*** (no angļu valodas 
— 'Pērkoņteika') ir 2004. gadā Kauņā dibināta Lietuvas smagā metāla grupa, kuru veidoja smagā roka grupas *Vors* dalībnieki. Grupa 2010. gadā uzvarēja TV3 Lietuva rīkotajā muzikālajā šovā „Mūzikas čempionu kauss” (). 2011. gadā grupa ar tautasdziesmas *Žemėj Lietuvos* aranžējumu ieguva 4. vietu LNK rīkotajā dziesmu konkursā *Muzikos čempionų taurė*. 2011. gadā grupa ar horeogrāfi Kristīni Novickaiti (Tīnu) piedalījās LNK muzikālajā šovā *Žvaigždžių duetai 5*, kurā tika līdz pusfinālam.

## Dalībnieki

### Pašreizējie dalībnieki
* Laurīns Bašķis — ģitāra, balss
* Jons Hockevičs — ģitāra, balss (no 2004. gada)
* Pauļus Petrausks — bungas
* Roks Bašķis — basģitāra (no 2014. gada)

### Bijušie dalībnieki
* Andrjus Murausks — basģitāra (2004—2014)
* Artūrs Šileiķis-Šils — birbīne (2006—2011, 2012—2014)
* Laimons Staškūns — dūdas (2012—2014)

## Diskogrāfija

### Studijas albumi

### DVD

### Videogrāfija
* *Mes turim jėgų* (2006)
* *Higher* (2006)
* *Švieski žvaigžde aukštai* (2010)
* *Kol viltis gyva* (2011)
* *Tavim tikiu* (2017)

## Atsauces

## Ārējās saites
* Grupas oficiālā tīmekļa vietne /
Gaza

**Gaza** (, *Ġazzah*, ) ir pilsēta Palestīniešu pašpārvaldes kontrolētajā Gazas joslā. Tā ir pēc iedzīvotāju skaita lielākā pašpārvaldes pilsēta. Gazas pilsēta radusies kā viena no piecām filistiešu pilsētvalstīm, kas vēsturiski atradās šajā vietā.

2009. gadā Gazā dzīvoja gandrīz 450 tūkstoši iedzīvotāju. Kopš 1994. gadā Gazā atradās Palestīnas pašpārvalde, kuru kopš 2007. gada jūnija kontrolēja *[[Hamās]]* paramilitāra organizācija.
2023. gada 7. oktobrī *Hamās* un Palestīnas islāma džihāds kopā ar Tautas fronti Palestīnas atbrīvošanai no Gazas joslas pāri robežai veica plašu uzbrukumu Izraēlas kopienām un bruņotajiem spēkiem.
Izraēlas Aizsardzības spēki okupēja lielāko daļu no Gazas pilsētas.

## Atsauces

## Ārējās saites
Bičku ciems

**Bičku ciems** bija administratīvi teritoriāla vienība Maltas rajonā. 1945. gada 2. novembrī Rēzeknes apriņķa Maltas pagastā izveidoja Bičku ciema padomi. 1949. gada 31. decembrī pēc pagasta likvidēšanas ciemu iekļāva Maltas rajonā.

1954. gada 14. jūnijā Bičku ciemam pievienoja likvidēto Garkalnu ciemu.

Ciemu likvidēja 1957. gada 7. janvārī, tā teritoriju pievienojot Maltas strādnieku ciematam.

## Atsauces
Bondaru ciems

**Bondaru ciems** var būt:
* Bondaru ciems — administratīva vienība Maltas rajonā.
* Bondaru ciems — administratīva vienība Zilupes rajonā.

## Skatīt arī
* Bondari
Dorotpoles ciems

**Dorotpoles ciems** bija administratīvi teritoriāla vienība Maltas rajonā. 1945. gada 2. novembrī Rēzeknes apriņķa Andrupenes pagastā izveidoja Dorotpoles ciema padomi. 1949. gada 31. decembrī pēc pagasta likvidēšanas ciemu iekļāva Maltas rajonā. Ciemu likvidēja 1957. gada 7. janvārī, 
kolhoza «Varonis» teritoriju iekļaujot Pušas ciemā, bet kolhoza «Sarkanais karogs» teritoriju — Zosnas ciemā.

## Atsauces
Jekimovkas ciems

**Jekimovkas ciems** bija administratīvi teritoriāla vienība Maltas rajonā. 1945. gada 2. novembrī Rēzeknes apriņķa Ružinas pagastā izveidoja Jekimovkas ciema padomi. 1949. gada 31. decembrī pēc pagasta likvidēšanas ciemu iekļāva Maltas rajonā. Ciemu likvidēja 1954. gada 14. jūnijā, tā teritoriju pievienojot Kruķu ciemam.

## Atsauces
Kruķu ciems

**Kruķu ciems** bija administratīvi teritoriāla vienība Maltas, Viļānu un Rēzeknes rajonos. 1945. gada 2. novembrī Rēzeknes apriņķa Ružinas pagastā izveidoja Kruķu ciema padomi. 1949. gada 31. decembrī pēc pagasta likvidēšanas ciemu iekļāva Maltas rajonā. 1959. gada 11. novembrī pēc Maltas rajona likvidēšanas Kruķu ciemu iekļāva Viļānu rajonā, bet 1960. gada 14. janvārī ciemu iekļāva Rēzeknes rajonā.

1954. gada 14. jūnijā Kruķu ciemam pievienoja likvidētos Jekimovkas un Pustinku ciemus.

Ciemu likvidēja 1987. gada 17. decembrī, tā teritoriju pievienojot Silmalas ciemam.

## Atsauces
Liepušķu ciems

**Liepušķu ciems** (arī **Lipušķu ciems**) bija administratīvi teritoriāla vienība Maltas rajonā. 1945. gada 2. novembrī Rēzeknes apriņķa Andrupenes pagastā izveidoja Liepušķu ciema padomi. 1949. gada 31. decembrī pēc pagasta likvidēšanas ciemu iekļāva Maltas rajonā.

1954. gada 14. jūnijā Liepušķu ciemam pievienoja likvidētos Virandas un Zelenpoles ciemus.

Ciemu likvidēja 1959. gada 11. novembrī, tā teritoriju pievienojot Zosnas ciemam, izņemot Raiņa kolhoza teritoriju, kas tika pievienota Dagdas rajona Andrupenes ciemam.

## Atsauces
Silmala (nozīmju atdalīšana)

**Silmala** var būt:
* Silmala — vidējciems Rēzeknes novada Silmalas pagastā;
* Silmala — vasarnīcu ciems Saulkrastu novada Saulkrastu pagastā;
* Silmala — savrupvieta Jēkabpils novada Variešu pagastā.

## Skatīt arī
* Silamala
* Silamalas
* Silmalas
* Silmalas pagasts
Rušenicas ciems

**Rušenicas ciems** bija administratīvi teritoriāla vienība Maltas un Rēzeknes rajonos. 1945. gada 2. novembrī Rēzeknes apriņķa Silajāņu pagastā izveidoja Rušenicas ciema padomi. 1949. gada 31. decembrī pēc pagasta likvidēšanas ciemu iekļāva Maltas rajonā. 1959. gada 11. novembrī pēc Maltas rajona likvidēšanas Čulku ciemu iekļāva Rēzeknes rajonā.

1958. gada 15. augustā Rušenicas ciemam pievienoja Dagdas rajona Kastuļinas ciema kolhoza «Zolotaja zvezda» teritoriju.

Ciemu likvidēja 1965. gada 29. jūlijā, tā teritoriju pievienojot Feimaņu ciemam, izņemot kolhoza «Zolotaja zvezda» teritoriju, kas tika pievienota Maltas pilsētciematam.

## Atsauces
Mušina

**Mušina** () ir pilsēta Polijas dienvidos, Mazpolijas vojevodistē uz dienvidaustrumiem no Novi Sončas, pie Popradas upes, netālu no Slovākijas robežas. Kūrortpilsēta — minerālūdens atradnes.

## Atsauces

## Ārējās saites
Vēders

thumbnail|200px|Sievietes vēders
**Vēders** () mugurkaulniekiem ir ķermeņa daļa, kas atrodas ķermeņa priekšpusē zem krūškurvja un virs iegurņa, savukārt posmkājiem vēders ir noslēdzošā ķermeņa daļa pēc krūtīm. Vēderu veido vēdera dobums, kurā atrodas zarnas, kuņģis, aknas, nieres un daudzi citi iekšējie orgāni. No krūškurvja vēderu atdala diafragma.

## Ārējās saites
Pēcteči

**"Pēcteči"** () ir 2011. gada ASV komēdijdrāmas filma, kuras režisors ir Aleksandrs Peins. Filma saņēma Zelta globusa balvu kā gada labākā drāma.

Filmas sižets ir balstīts uz Kaui Hārtas Hemingsas (*Kaui Hart Hemmings*) sarakstīto romānu "Pēcteči". Filma bija nominēta piecām Amerikas Kinoakadēmijas balvām, no kurām balva tika iegūta par labāko adaptēto scenāriju — to ieguva Aleksandrs Peins, Nets Feksons un Džims Rešs. Filmā galvenās lomas atveido Džordžs Klūnijs, Šeilīna Vudlija, Džūdija Grīra, Metjū Lilārs, Bo Bridžess. Par lomas atveidošanu šajā filmā Klūnijs saņēma Zelta globusa balvu. Filmas pirmizrāde notika  Toronto filmu festivālā, kopš  tā tiek izrādīta kinoteātros.

## Atsauces

## Ārējās saites
*
Rīgas aplenkums

**Rīgas aplenkums** var būt:

* Rīgas aplenkums (1204) — neveiksmīgs lietuviešu un līvu karaspēka mēģinājums ieņemt Rīgu.
* Rīgas aplenkums (1210) — neveiksmīgs kuršu karaspēka mēģinājums ieņemt Rīgu Livonijas krusta karu laikā.
* Rīgas aplenkums (1491) — Livonijas ordenis vairākus mēnešus aplenca un ieņēma Rīgas pilsētu.
* Rīgas aplenkums (1604) — Zviedrijas karalis Kārlis IX vadīja nesekmīgu Rīgas aplenkumu 1604. gada septembrī.
* Rīgas aplenkums (1621) — Zviedrijas karalistes karaspēks no 4. augusta līdz 16. septembrim aplenca un Gustava II Ādolfa vadībā ieņēma Rīgu.
* Rīgas aplenkums (1656) — pirmais nesekmīgais Krievijas caristes mēģinājums iekarot Rīgas pilsētu un pakļaut Daugavas ūdensceļu Otrā Ziemeļu kara laikā.
* Rīgas aplenkums (1700) — nesekmīgs Saksijas kūrfirstistes karaspēka mēģinājums iekarot Rīgas pilsētu Lielā Ziemeļu kara laikā.
* Rīgas aplenkums (1709-1710) — Krievijas caristes karaspēks ieņēma Rīgu pēc 8 mēnešu aplenkuma Lielā Ziemeļu kara laikā.
* Rīgas aplenkums (1812)

## Skatīt arī
* Uzbrukums Rīgai
Kirils Koļcovs

**Kirils Koļcovs** (; dzimis 1983. gada 1. februārī) ir krievu hokejists, aizsargs. Pašlaik (2016) spēlē Kontinentālās hokeja līgas klubā Čeļabinskas "Traktor".

## Spēlētāja karjera
Profesionālā spēlētāja karjeru Koļcovs uzsāka 1999.—2000. sezonā, kad aizvadīja divas spēles Krievijas Superlīgas kluba Omskas "Avangard" sastāvā. Jau aiznākamajā sezonā Kirils bija nostiprinājies kluba pamatsastāvā. 2003. gada vasarā Koļcovs pievienojās AHL klubam Manitobas "Moose", taču 2004.—05. sezonas gaitā atgriezās Omskā. "Avangard" rindās aizsargs spēlēja līdz 2006.—07. sezonas noslēgumam.

2007. gada vasarā Koļcovs pievienojās Ufas "Salavat Julajev" rindām, jau pirmajā sezonā kopā ar klubu izcīnot Krievijas čempiona titulu. 2010.—11. sezonā Koļcovs izcīnīja Gagarina kausu, pēc sezonas beigām tiekot iekļauts arī KHL sezonas visu zvaigžņu maiņā. 2013.—14. un  2014.—15. gada sezonas Koļcovs noslēdza kā visas līgas rezultatīvākais aizsargs. Nākamās sezonas vidū pārcēlās uz Ņižņijnovgorodas "Torpedo", taču vasarā pievienojās jau Čeļabinskas "Traktor" rindām.

Krievijas hokeja izlases rindās spēlējis dažādos Eirotūres posmos, kā arī 2006. gada Pasaules čempionātā.

## Ārējās saites
Karls Šukers

**Karls P. N. Šukers** (*Karl P. N. Shuker*; dzimis 1959. gadā) ir britu zoologs un rakstnieks. Līdztekus rakstīšanai strādā arī par mediju konsultantu un līdzstrādnieku zooloģijas jautājumos – uzstājas gan radio, gan televīzijā, un ceļo pa visu pasauli. Viņa specializācija ir kriptozooloģija, un šajā nozarē viņu uzskata par vienu no mūsdienu izcilākajiem speciālistiem.

Šukers studējis zooloģiju Līdsas universitātē un zooloģiju un sastatāmo fizioloģiju Birmingemas universitātē. Sarakstījis 17 grāmatas, citām piedalījies kā līdzautors, turklāt uzrakstījis simtiem rakstu žurnāliem. Viņš ir arī Ginesa rekordu grāmatas zooloģiskās daļas konsultants. Plašu auditoriju iepazīstinājis ar daudziem, agrāk maz pazīstamiem kriptīdiem. 2005. gadā viņa vārdā tika nosaukta dzīvnieku *[[Kutikulārie|Loricifera]]* jaunā suga, *Pliciloricus shukeri*.

## Grāmatas
* *Mystery Cats of the World* (1989), Robert Hale, 
* *Extraordinary Animals Worldwide* (1991), Robert Hale, 
* *The Lost Ark: New and Rediscovered Animals of the 20th Century* (1993), HarperCollins, 
* *Dragons - A Natural History* (1995), Simon & Schuster, ; republished (2006), Taschen
* *In Search of Prehistoric Survivors* (1995), Blandford, 
* *The Unexplained* (1996), Carlton Books,  
* *From Flying Toads To Snakes With Wings* (1997), Llewellyn, 
* *Mysteries of Planet Earth* (1999), Carlton Books, 
* *The Hidden Powers of Animals*, (2001), Reader's Digest, 
* *The New Zoo: New and Rediscovered Animals of the Twentieth Century* (2002), House of Stratus, 
* *The Beasts That Hide From Man* (2003), Paraview, 
* *Extraordinary Animals Revisited* (2007) CFZ Press, 
* *Dr Shuker's Casebook* (2008) CFZ Press, 
* *Dinosaurs and Other Prehistoric Animals on Stamps: A Worldwide Catalogue* (2008) CFZ Press, 
* *Star Steeds and Other Dreams: The Collected Poems* (2009) CFZ Press, 
* *Karl Shuker's Alien Zoo: From the Pages of Fortean Times* (2010) CFZ Press, 
* *The Encyclopaedia of New and Rediscovered Animals* (2012) Coachwhip Publications, 

## Konsultants / Līdzstrādnieks
* *Man and Beast* (1993)
* *Secrets of the Natural World* (1993)
* *Almanac of the Uncanny* (1995)
* *The Guinness Book of Records/Guinness World Records* (1997–Present Day)
* *Mysteries of the Deep* (1998)
* *Guinness Amazing Future* (1999)
* *The Earth* (2000)
* *Monsters* (2001)
* *Chambers Dictionary of the Unexplained* (2007)
* *Chambers Myths and Mysteries* (2008)
* *The Fortean Times Paranormal Handbook* (2009)

## Ārējās saites
* Karl Shuker's website
* Karl Shuker's cryptozoology weblog
* Karl Shuker's poetry weblog
Burtnieki (nozīmju atdalīšana)

**Burtnieki** var būt:
* Burtnieki — apdzīvota vieta Burtnieku pagastā
* Burtnieki — apdzīvota vieta Lestenes pagastā
* Burtnieki — apdzīvota vieta Tārgales pagastā

## Skatīt arī
* Burtnieks
* Jaunburtnieki
Mariņmuiža

**Mariņmuiža** (agrāk arī **Silnieki**) ir ciems Tukuma novada Lestenes pagastā. Izvietojies pagasta austrumu daļā Lestenes upes labajā krastā  no pagasta centra Lestenes,  no novada centra Tukuma un  no Rīgas. Apdzīvotā vieta izveidojusies pie bijušās Mariņas (Mariņu) muižas *(Marienhof)* un mežniecības. Pie Mariņmuižas uz Lestenes uzpludināts Mariņmuižas dīķis.

## Atsauces
Silnieki

**Silnieki** var būt:
* Silnieki — apdzīvota vieta Praulienas pagastā
* Silnieki — apdzīvota vieta Sarkaņu pagastā
* Mariņmuižas agrākais nosaukums
Ulla Zirne

**Ulla Zirne** (dzimusi  Rīgā) ir bijusī latviešu kamaniņu braucēja.

Kamaniņu sportā sāka trenēties astoņu gadu vecumā (kopš 2004. gada), izlasē ir kopš 2009. gada. Veiksmīgi aizvadījusi jaunieša karjeru. 2010.—2011. gada sezonā U. Zirne izcīnīja otro vietu Pasaules kausa izcīņas kopvērtējumā jauniešiem. Piedalījās 2012. gada ziemas jaunatnes olimpiskajās spēlēs, kur izcīnīja bronzas medaļu. Tāpat startēja arī stafetē, kur izcīnīja 6. vietu. Ziemas jaunatnes olimpiskajās spēlēs viņa bija arī Latvijas karognesēja atklāšanas ceremonijā. 2011.—2012. gada sezonā U. Zirne izcīnīja uzvaru Pasaules kausa izcīņas kopvērtējumā jauniešiem.

Pasaules kausa posmos pieaugušajiem startēja kopš 2011. gada, kopvērtējumā augstāko vietu izcīnot 2019. gadā, kad sezonu beidza kā 12. pasaulē. Pārstāvējusi Latviju 2014. gada un 2018. gada ziemas olimpiskajās spēlēs. 2014. gadā Sočos viņa bija 18., savukārt 2018. gada olimpiskajās spēlēs Phjončhanā U. Zirne bija labākā starp trijām Latvijas kamaniņu braucējām, kopvērtējumā ieņemot 12. vietu.

2021./2022. gada sezonā cīnījās ar savainojumiem un neiekļuva Latvijas sastāvā startam 2022. gada olimpiskajās spēles.

2022. gada februārī 26 gadu vecumā noslēgusi sportistes karjeru.

## Atsauces

## Ārējās saites

* LOV profils
Keirins

thumb|Keirins
**Keirins** (; latviski saukts arī **kērings**) ir treka riteņbraukšanas sacensību veids, kur dalībnieki cīnās par uzvaru sprinta distancē. Keirins radies Japānā 1948. gadā un tika iekļauts 2000. gada Olimpisko spēļu programmā.

Keirina sacensības sākas ar masu startu ar 6—10 dalībniekiem. Starts tiek dots gaitā. Dalībnieki starta pozīcijas izlozē un kustību uzsāk pēc motocikla vai tandēma. Dalībniekiem ir jāpaliek aiz šī vadītāja, kurš sākumā brauc samērā lēni (ap 25&nbsp;km/h), pakāpeniski palielinot ātrumu un pamet treku aptuveni 600—700 metrus pirms sacensību finiša aptuveni 50&nbsp;km/h ātrumā. Pirmais riteņbraucējs, kurš šķērso finiša līniju, kļūst par uzvarētāju, finiša ātrumam sasniedzot pat 70&nbsp;km/h. Keirina sacensības parasti ir 2 kilometrus garas (astoņi apļi 250 metru trekā, seši apļi 333 metru trekā vai pieci apļi 400 metru trekā).

Sacensībās keirins parasti tiek rīkots vairākas kārtās, lai samazinātu dalībnieku skaitu fināla kārtai līdz 6–9 braucējiem. Izslēgtajiem braucējiem var būt iespēja mēģināt vēlreiz gandarījuma braucienā.

## Atsauces

## Ārējās saites
Ļeņina ordenis

**Ļeņina ordenis** () bija augstākais apbalvojums Padomju Savienībā (1930—1991). Nosaukts par godu pirmajam Padomju Savienības vadītājam Vladimiram Ļeņinam. To pasniedza:

* civilpersonām par priekšzīmību, sasniegumiem valsts darbā,
* militārpersonām par panākumiem militārajā dienestā
* personām, kas veicinājušas tautu draudzību un stiprinājušas mieru
* personām arī par citiem sasniegumiem.

Sasniegumiem bija jābūt valstiska līmeņa, kas nesuši svarīgu ieguldījumu padomju valsts stiprināšanā. Ar ordeni varēja apbalvot padomju pilsoņus un ārvalstniekus. Turklāt Ļeņina ordeni varēja saņemt arī uzņēmumi, organizācijas, apdzīvotas vietas, armijas vienības, kara kuģi. Ordeni automātiski saņēma personas, kuras bija ieguvušas Padomju Savienības Varoņa vai Sociālistiskā Darba Varoņa goda nosaukumu, kā arī pilsētas un cietokšņi, kas bija saņēmuši Varoņpilsētas vai Varoņcietokšņa nosaukumu. 

Apbalvot varēja vairākas reizes, piemēram, visvairāk Ļeņina ordeņus — divpadsmit — saņēma padomju politiskais darbinieks Nikolajs Patoličevs. Kopumā ordeņa pastāvēšanas laikā ar to apbalvoja vairāk kā 430 tūkstošus reižu.

## Atsauces
Neptūna grēda

**Neptūna grēda** () ir ap 110 km gara kalnu grēda Antarktīdā. Stiepjas ziemeļu—dienvidu virzienā dienvidrietumos no Forestala grēdas Pensakolas kalnos. Augstākā virsotne ir Hoksa kalns ().

Kalnus 1956. gada 13. janvārī atklāja un no gaisa nofotografēja ASV Kara flotes operācijas Highjump transkontinentālā pārlidojuma laikā. Grēda nosaukta par godu Lockheed P-2 Neptune lidmašīnai, ar kuru pārlidojums tika veikts.

1963. gadā Neptūna grēdā tika ierīkots ASV ārkārtas patvērums. 1965./1966. gada sezonā patvēruma vietā tika ierīkota Neptunas sezonālā nometne* (Camp Neptune)*, kas tika izmantota par bāzi kalnu masīva topogrāfiskajai un ģeoloģiskajai izpētei.

## Atsauces
Neptune

***Neptune*** var būt:
* Neptūna grēda *(Neptune Range)* — kalnu grēda Antarktīdā
* Neptuna *(Camp Neptune)* — vasaras pētniecības stacija Antarktīdā

## Skatīt arī
* Neptūns
Izmirstošas sugas

[thumbnail|235px|Viena no izmirstošajām sugām ir [salu lapsa]]
**Izmirstošas sugas** ir dzīvnieku, augu un citu organismu sugas, kas atrodas uz izmiršanas robežas. Izmirstošo sugu rādītāji parasti ir populācijas strauja samazināšanās, piemēram, sugas nespējai pielāgoties dabiskās vides izmaiņām, malumedniecība vai citi iemesli, kā rezultātā samazinās īpatņu skaits. Apdraudēto sugu uzraudzību kopš 1966. gada ir uzņēmusies Starptautiskā dabas un dabas resursu aizsardzības savienība (IUCN). Tā globāli un sistemātiski apdraudētās sugas iekļauj "Sarkanajā grāmatā". "Latvijas Sarkanajā grāmatā" ir iekļautas sugas, kas ir apdraudētas Latvijas līmenī.

## Skatīt arī
* Zooloģiskais dārzs
Atlantijas Luāra

**Atlantijas Luāra** (, , ) ir Francijas departaments, viens no Luāras reģiona departamentiem. Atlantijas Luāras administratīvais centrs ir Nante. Departaments administratīvi tiek iedalīts 4 apgabalos (*arrondissements*):
* Nantes apgabals (*Arrondissement de Nantes*);
* Ansenī apgabals (*Arrondissement d'Ancenis*);
* Sennazēras apgabals (*Arrondissement de Saint-Nazaire*);
* Šatobriānas apgabals (*Arrondissement de Châteaubriant*).

## Ārējās saites